CELEX: 62018CA0457
Language: fi
Date: 2020-01-31 00:00:00
Title: Asia C-457/18: Unionin tuomioistuimen tuomio (suuri jaosto) 31.1.2020 – Slovenian tasavalta v. Kroatian tasavalta (Jäsenyysvelvoitteiden noudattamatta jättäminen – SEUT 259 artikla – Unionin tuomioistuimen toimivalta – Kahden jäsenvaltion välisen yhteisen rajan määrittäminen – Kroatian tasavallan ja Slovenian tasavallan välinen rajakiista – Välityssopimus – Välitysmenettely – Kroatian tasavallan ilmoitus päätöksestään saattaa välityssopimus päättymään sellaisen sääntöjenvastaisuuden vuoksi, johon se katsoo erään välitystuomioistuimen jäsenen syyllistyneen – Välitystuomioistuimen antama välitystuomio – Kroatian tasavallan väitetty välityssopimuksen ja välitystuomiossa vahvistetun rajan noudattamatta jättäminen – Vilpittömän yhteistyön periaate – Vaatimus asiakirjan poistamisesta asiakirja-aineistosta – Oikeudellisen neuvonannon suoja)

27.4.2020   
            
            
               FI
            
            
               Euroopan unionin virallinen lehti
            
            
               C 137/13
            
         
      Unionin tuomioistuimen tuomio (suuri jaosto) 31.1.2020 – Slovenian tasavalta v. Kroatian tasavalta
      (Asia C-457/18) (1)
      
      (Jäsenyysvelvoitteiden noudattamatta jättäminen - SEUT 259 artikla - Unionin tuomioistuimen toimivalta - Kahden jäsenvaltion välisen yhteisen rajan määrittäminen - Kroatian tasavallan ja Slovenian tasavallan välinen rajakiista - Välityssopimus - Välitysmenettely - Kroatian tasavallan ilmoitus päätöksestään saattaa välityssopimus päättymään sellaisen sääntöjenvastaisuuden vuoksi, johon se katsoo erään välitystuomioistuimen jäsenen syyllistyneen - Välitystuomioistuimen antama välitystuomio - Kroatian tasavallan väitetty välityssopimuksen ja välitystuomiossa vahvistetun rajan noudattamatta jättäminen - Vilpittömän yhteistyön periaate - Vaatimus asiakirjan poistamisesta asiakirja-aineistosta - Oikeudellisen neuvonannon suoja)
      (2020/C 137/16)
      Oikeudenkäyntikieli: kroaatti
      
         Asianosaiset
      
      
         Kantaja: Slovenian tasavalta (asiamies: M. Menard, avustajanaan J.-M. Thouvenin, avocat)
      
         Vastaaja: Kroatian tasavalta (asiamies: G. Vidović Mesarek, avustajanaan J. Stratford, QC)
      
         Tuomiolauselma
      
      
                  1)
               
               
                  Euroopan komission sisäinen valmisteluasiakirja, joka koskee sen oikeudellisen yksikön lausuntoa ja joka on Slovenian tasavallan oikeudenkäyntiväitteeseen antaman vastauksen liitteen C.2 sivuilla 38–45, poistetaan asian C-457/18 asiakirja-aineistosta.
               
            
                  2)
               
               
                  Euroopan unionin tuomioistuimella ei ole toimivaltaa ratkaista Slovenian tasavallan SEUT 259 artiklan perusteella nostamaa kannetta asiassa C-457/18.
               
            
                  3)
               
               
                  Slovenian tasavalta velvoitetaan korvaamaan oikeudenkäyntikulut.
               
            
         (1)  EUVL C 399, 5.11.2018.